จำกัดปริมาณของเหลว หลีกเลี่ยงอาหารบางชนิด รับประทานอาหารให้เหมาะสม
แอลกอฮอล์อาจเป็นอันตรายต่อไตอย่างมาก ถ้าไตของคุณทำงานไม่ปกติอยู่แล้ว คุณก็ไม่ควรดื่มแอลกอฮอล์มากเกินไป ถ้าโรคไตของคุณร้ายแรงในระดับหนึ่ง คุณก็อาจจะดื่มแอลกอฮอล์ไม่ได้เลย แต่คนที่เป็นโรคไตบางคนก็สามารถดื่มสัก 1 ดริงค์ได้ตามโอกาส แต่คุณควรปรึกษาแพทย์ก่อนเพื่อให้ได้ปริมาณเป๊ะๆ ว่าแอลกอฮอล์ปริมาณแค่ไหนที่ปลอดภัยสำหรับคุณ  ถ้าแพทย์บอกว่าคุณสามารถดื่มได้ ก็อย่าดื่มเกินวันละ 1 ดริงค์และให้นับรวมเป็นปริมาณของเหลวที่คุณรับประทานในวันนั้นด้วย ขอร้องให้เพื่อนๆ และคนในครอบครัวอย่าดื่มต่อหน้าคุณในงานสังคมต่างๆ ถ้าคุณรู้ว่างานนั้นมีการดื่มกันด้วย ให้เลี่ยงงานนั้นไปเลยหรือขอร้องให้เพื่อนหรือคนในครอบครัวไม่ดื่มเป็นเพื่อนคุณ ถ้าคุณมีปัญหากับการเลิกเหล้า ให้ปรึกษานักบำบัดเรื่องการเลิกเหล้า และคุณอาจจะเข้าร่วมกลุ่มสนับสนุนต่างๆ เช่น ผู้ติดสุรานิรนามถ้าคุณคิดว่าคุณมีปัญหาเรื่องเหล้า คุณอาจจะไม่ต้องจำกัดปริมาณของเหลวตั้งแต่เนิ่นๆ แต่หลายคนที่เป็นโรคไตในระยะหลังๆ จะต้องลดการบริโภคของเหลวลง เพราะขณะที่คุณฟอกไตของเหลวจะก่อตัวในร่างกายระหว่างฟอก แพทย์อาจแนะนำให้คุณบริโภคของเหลวตลอดทั้งวันในปริมาณที่จำกัด คุณจึงต้องหาวิธีที่จะจัดการกับความกระหายน้ำของตัวเองโดยไม่ต้องดื่มน้ำมากเกินไป  ระหว่างมื้ออาหารให้ดื่มน้ำจากแก้วใบเล็กๆ ถ้าคุณไปร้านอาหาร พอดื่มน้ำเสร็จแล้วให้คว่ำแก้วไว้ พนักงานเสิร์ฟจะรู้ว่าคุณไม่ต้องการเติมน้ำ ทำให้คุณไม่ถูกกระตุ้นให้ดื่มน้ำมากจนเกินไป คุณอาจจะลองแช่น้ำผลไม้ไว้ในถาดน้ำแข็ง แล้วดูดน้ำผลไม้แช่แข็งแบบเดียวกับไอศกรีม ซึ่งจะช่วยบรรเทาอาการกระหายน้ำอย่างช้าๆ แค่อย่าลืมนับไอศกรีมน้ำผลไม้พวกนี้เข้าไปในปริมาณของเหลวทั้งหมดของวันนั้นด้วย ถ้าคุณต้องจำกัดปริมาณของเหลว ลองใช้เหยือกน้ำในการเช็กปริมาณของเหลวที่คุณสามารถดื่มได้ในแต่ละวัน เติมน้ำลงไปในเหยือกและดื่มน้ำจากเหยือกนี้เท่านั้นตลอดทั้งวัน ถ้าคุณดื่มอย่างอื่นที่ถือว่าเป็นของเหลวด้วย เช่น กาแฟ นม เยลลี่ หรือไอศกรีม ก็ให้เทน้ำในปริมาณเท่ากับของเหลวที่คุณบริโภคเข้าไปออก และอย่าลืมนับของเหลวจากผลไม้กระป๋อง ผักกระป๋อง ซุป และของเหลวจากแหล่งอื่นๆ ด้วย โดยทั่วไปน้ำอัดลมเป็นสิ่งที่ควรหลีกเลี่ยงอยู่แล้วเพราะมีพลังงานกับน้ำตาลที่ไม่จำเป็นสูงมาก แต่ถ้าคุณอยากจะดื่มน้ำอัดลมบ้างเป็นครั้งคราว ให้เลือกน้ำอัดลมที่มีสีอ่อน น้ำอัดลมรสเลมอน เช่น สไปรท์ นั้นดีกว่าน้ำอัดลมสีเข้มอย่างโค้กกับเป็ปซี่ คุณต้องเลี่ยงน้ำอัดลมและน้ำหวานที่มีฟอสเฟตและกรดฟอสฟอริก น้ำอัดลมเองก็มีโซเดียมสูง และคุณก็ต้องลดปริมาณโซเดียม/เกลือด้วย น้ำส้มมีโพแทสเซียมสูง เพราะฉะนั้นถ้าคุณเป็นโรคไตเรื้อรังคุณก็ไม่ควรดื่มน้ำส้ม ลองเปลี่ยนจากน้ำส้มมาเป็นน้ำองุ่น น้ำแอปเปิล หรือน้ำแครนเบอร์รีแทน โซเดียมหรือที่รู้จักกันทั่วไปว่าเกลืออาจเป็นอันตรายกับคุณได้หากคุณเป็นโรคไตวาย คุณต้องลดปริมาณโซเดียมตลอดทั้งวัน การรับประทานเกลือน้อยลงจะทำให้เกิดการกักเก็บของเหลวในร่างกายน้อยลง และยังช่วยควบคุมความดันโลหิต ซึ่งจะช่วยให้โรคไตดีขึัน  ซื้ออาหารที่มีฉลากบอกว่า "ไม่เติมเกลือ" "ปราศจากโซเดียม" หรือ "โซเดียมต่ำ" อ่านฉลากผลิตภัณฑ์เพื่อดูว่ามีโซเดียมเท่าไหร่ และให้เลือกอาหารที่มีโซเดียมน้อยกว่า 100 มก. ต่อหน่วยบริโภค อย่าใช้น้ำปลาหรือเกลือเวลาทำกับข้าวหรือเติมลงไปในอาหาร ถ้าคุณมีน้ำปลาพริกหรือกระปุกเกลือวางอยู่บนโต๊ะ ให้เอาออกจากโต๊ะไปเลยจะได้ไม่กระตุ้นให้คุณอยากเหยาะลงไปในอาหารในแต่ละมื้อ และเลี่ยงสารให้ความเค็มด้วยยกเว้นว่าแพทย์หรือนักกำหนดอาหารจะบอกว่าสามารถรับประทานได้ เลี่ยงอาหารรสเค็ม เช่น เพร็ตเซล มันฝรั่งแผ่น ป๊อปคอร์น เบคอน เนื้อสัตว์แปรรูป ฮอตดอก เนื้อสัตว์ที่ผ่านการหมัก เนื้อสัตว์กระป๋อง และปลากระป๋อง เลี่ยงอาหารที่มีส่วนผสมของผงชูรส รับประทานอาหารนอกบ้านให้น้อยลง เพราะอาหารในร้านมักจะมีโซเดียมมากกว่าอาหารที่คุณเตรียมเองที่บ้าน ถ้าคุณเป็นโรคไตเรื้อรัง ระดับฟอสฟอรัสในเลือดของคุณควรจะต่ำ ผลิตภัณฑ์จากนม เช่น นมและชีส โดยทั่วไปมักจะมีฟอสฟอรัสสูง คุณจึงควรรับประทานผลิตภัณฑ์นมให้น้อยลงหากคุณเป็นโรคไตเรื้อรัง  เมื่อเป็นเรื่องของผลิตภัณฑ์นมแล้ว ให้ปฏิบัติตามแผนการรับประทานอาหารและอย่ารับประทานเกินจำนวนต่อหน่วยบริโภคตามที่กำหนด  และคุณก็อาจจะเลือกผลิตภัณฑ์นมที่มีฟอสฟอรัสต่ำแทน  เช่น ครีมชีส ริคอตต้าชีส มาร์การีน เนย วิปครีม เชอร์เบต บรีชีส และวิปทอปปิ้งที่ไม่มีนมแทน อย่างที่คุณทราบว่าคุณต้องการแคลเซียมเพื่อให้กระดูกแข็งแรง คุณจึงต้องปรึกษาแพทย์เรื่องผลิตภัณฑ์เสริมแคลเซียม เพราะคนที่เป็นโรคไตเรื้อรังหลายคนต้องรับประทานผลิตภัณฑ์เสริมแคลเซียมเพื่อรักษาสุขภาพและความเป็นอยู่ที่ดี นอกจากนี้คุณก็ควรจำกัดปริมาณถั่วเปลือกแข็ง เนยถั่ว เมล็ดพืช ถั่วเลนทิล ถั่วมีฝัก เครื่องในสัตว์ ปลาซาร์ดีน และเนื้อสัตว์ที่ผ่านการหมัก เช่น ไส้กรอก โบโลญญา และฮอตดอก หลีกเลี่ยงน้ำอัดลมและน้ำหวานที่มีฟอสเฟตหรือกรดฟอสฟอริกเป็นส่วนประกอบ เลี่ยงขนมปังและซีเรียลที่ทำจากรำข้าวสาลี ถ้าคุณเป็นโรคไต คุณควรเลี่ยงของทอดเพราะของทอดจะทำให้คุณได้รับแคลอรีและไขมันในปริมาณมากโดยไม่จำเป็น  เวลาที่ออกไปรับประทานอาหารนอกบ้าน ให้เลี่ยงของทอดที่อยู่ในเมนู ถามพนักงานว่าสามารถเปลี่ยนวิธีการปรุงอาหารได้ไหม เช่น ลองดูว่าสามารถเปลี่ยนจากปลากระพงทอดน้ำปลาเป็นปลากระพงนึ่งน้ำปลาแทนได้ไหม ถ้าเป็นการรับประทานอาหารร่วมกันในครอบครัว ให้เลี่ยงของทอดไปเลย เลือกรับประทานผักและผลไม้แทนไก่ทอด เวลาทำอาหารที่บ้าน อย่าใช้วิธีการทอด ถ้าคุณมีเครื่องทอดแบบน้ำมันท่วมๆ ยกให้คนอื่นจะดีกว่า ถ้าคุณเป็นโรคไต คุณจะต้องระมัดระวังเรื่องการรับประทานผักมากเป็นพิเศษ เพราะแม้ว่าผักจะเป็นส่วนสำคัญของการรับประทานอาหารที่มีประโยชน์ แต่ไม่ใช่ว่าผักทุกชนิดจะปลอดภัยสำหรับคุณหากไตของคุณไม่แข็งแรง โดยทั่วไปถ้าไตของคุณมีปัญหา คุณควรเลี่ยงผักที่มีโพแทสเซียมสูง  ผักที่ดีกับคุณได้แก่บร็อกโคลี่ กะหล่ำปลี กะหล่ำดอก แคร์รอต มะเขือม่วง ผักกาดหอม แตงกวา ขึ้นฉ่าย หอมหัวใหญ่ พริกหวาน ซูกินี และสควอชเหลือง คุณควรเลี่ยงมันฝรั่ง มะเขือเทศ อะโวคาโด หน่อไม้ฝรั่ง ฟักทอง ฟักทองเทศ และผักปวยเล้งปรุงสุก เพราะมีโพแทสเซียมสูง ถ้าคุณต้องจำกัดโพแทสเซียม คุณต้องเลี่ยงผักที่มีโพแทสเซียมสูง เช่น มันฝรั่ง แต่ให้รับประทานผักที่มีโพแทสเซียมต่ำแทน เช่น แตงกวาและแรดิช นอกจากผักแล้วคุณก็ควรระมัดระวังผลไม้ที่มีโพแทสเซียมสูงด้วย เพราะแม้ว่าผลไม้จะถือเป็นองค์ประกอบสำคัญของอาหารสำหรับคนที่เป็นโรคไต แต่คุณต้องระมัดระวังด้วยว่าคุณเลือกผลไม้ชนิดไหน  ผลไม้ที่มีโพแทสเซียมต่ำได้แก่ องุ่น เชอร์รี แอปเปิล ลูกแพร์ เบอร์รี ลูกพลัม สับปะรด ส้มเขียวหวาน และแตงโม พยายามเลี่ยงส้มและผลิตภัณฑ์จากส้มอย่างน้ำส้ม และควรเลี่ยงกีวี เนคทารีน ลูกพรุน แคนตาลูป ฮันนีดิว ลูกเกด และผลไม้แห้งโดยทั่วไป ถ้าคุณต้องจำกัดปริมาณโพแทสเซียม คุณต้องเลือกผลไม้ที่มีโพแทสเซียมต่ำ เช่น บลูเบอร์รีและราสป์เบอร์รี โปรตีนเป็นส่วนสำคัญของอาหารก็จริง แต่คุณต้องระมัดระวังเรื่องปริมาณโปรตีนหากคุณเป็นโรคไต เพราะถ้าคุณได้รับโปรตีนมากไปก็อาจจะสร้างความตึงเครียดให้กับไตได้ แต่ถ้าได้น้อยเกินไปก็จะทำให้คุณรู้สึกเหนื่อย เนื่องจากโปรตีนสร้างของเสียในร่างกาย และไตก็ทำหน้าที่กำจัดของเสีย ถ้าเรามีโปรตีนมากเกินไปก็อาจจะเป็นการสร้างแรงกดดันให้ไตโดยไม่จำเป็น แพทย์อาจจะแนะนำให้คุณรับประทานโปรตีนแต่น้อย แต่ช่วงที่ฟอกไตคุณอาจจะต้องเพิ่มปริมาณการรับประทานโปรตีนชั่วคราว  หาว่าคุณต้องได้รับโปรตีนไม่เกินวันละเท่าไหร่และปฏิบัติตามแนวทางนั้น จำกัดอาหารที่มีโปรตีนสูงที่วันละ 140 - 200 กรัมหรือน้อยกว่านั้นหากนักกำหนดอาหารบอกคุณ อาหารที่มีโปรตีนสูงได้แก่เนื้อสัตว์ สัตว์ปีก อาหารทะเล และไข่ ระวังโปรตีนที่อยู่ในอาหารอื่นๆ ด้วย จำไว้ว่าในนม ชีส โยเกิร์ต พาสต้า ถั่ว ถั่วเปลือกแข็ง ขนมปัง และซีเรียลเองก็มีโปรตีนเช่นกัน คุณต้องติดตามปริมาณโปรตีนทั้งหมดที่คุณได้รับในแต่ละวัน มื้อเย็นให้ลองรับประทานโปรตีนชิ้นเล็กลง โดยให้จานอาหารเต็มไปด้วยผลไม้ ผัก และคาร์โบไฮเดรตที่ดีต่อสุขภาพ และปริมาณโปรตีนก็ไม่ควรเกิน 85 กรัม หรือประมาณขนาดกล่องไพ่ อาหารโปรตีนสูงอาจสำคัญชั่วคราวในช่วงฟอกไต เพราะฉะนั้นให้ปรึกษาแพทย์ว่าคุณกำลังจะต้องเข้ารับการฟอกไตหรือจะต้องทำในอนาคตหรือไม่ ถ้าเป็นอย่างนั้นคุณจะต้องรับประทานอาหารที่มีโปรตีนสูง แพทย์หลายคนแนะนำว่าไข่หรือไข่ขาวเป็นแหล่งโปรตีนที่ดีในช่วงฟอกไต เมื่อเป็นเรื่องของการชะลอหรือฟื้นฟูไตที่ถูกทำลาย วิธีการปรุงอาหารถือเป็นเรื่องสำคัญมาก เรียนรู้วิธีการปรุงอาหารที่จะทำให้อาหารของคุณดีต่อสุขภาพมากขึ้นโดยรวม  ใช้กระทะเทฟลอนในการทำอาหารเพื่อตัดความจำเป็นที่จะต้องใช้เนยและน้ำมันทำกับข้าว ซึ่งจะเพิ่มแคลอรีและไขมันจำนวนมากลงในอาหารโดยไม่จำเป็น ใช้ไขมันที่ดีต่อหัวใจ เช่น น้ำมันมะกอกเวลาทำกับข้าวแทนเนยหรือน้ำมันพืช เวลารับประทาน ให้เล็มไขมันส่วนเกินออกจากเนื้อ และควรลอกหนังออกจากเนื้อสัตว์ปีกด้วย เวลาเตรียมอาหาร พยายามใช้วิธีการอบ ผัด ย่าง หรือต้มเข้าไว้
ปรึกษาแพทย์ว่าคุณสามารถดื่มแอลกอฮอล์ในปริมาณที่พอเหมาะได้หรือไม่. หาวิธีจัดการกับความกระหายน้ำ. ระวังน้ำอัดลม. จำกัดปริมาณน้ำส้ม. จำกัดปริมาณโซเดียมอย่างระมัดระวัง. จำกัดปริมาณฟอสฟอรัส. อยู่ให้ห่างจากของทอด. เลือกผักให้ถูก. เลือกผลไม้ให้ถูก. สอบถามแพทย์เรื่องปริมาณโปรตีนที่คุณต้องได้รับ. ปรุงอาหารในแบบที่ดีต่อหัวใจ.
https://www.wikihow.com/Create-a-Kidney-Diet-to-Reverse-Chronic-Kidney-Disease https://www.wikihow.com/Create-a-Kidney-Diet-to-Reverse-Chronic-Kidney-Disease https://www.wikihow.com/Create-a-Kidney-Diet-to-Reverse-Chronic-Kidney-Disease
Managing Your Fluid Intake Avoiding Certain Foods Eating the Right Foods